แข่งขันกีฬาขี่ม้า ชิงถ้วยพระราชทาน  TOGETHER WE ARE ONE  21-27 พฤศจิกายนนี้
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ประธานคณะกรรมการจัดงาน Princess’s Cup Thailand 2022 เป็นประธานการแถลงข่าวการจัดงาน Princess’s Cup Thailand 2022 ณ ฮอสการ์ดคลับ กองพลทหารม้าที่ 2 รักษาพระองค์ โดยมีผู้ร่วมแถลงข่าว ประกอบด้วย นายเฉลิมฉาน ยศวิริยะพาณิชย์ รองเลขาธิการและกรรมการฝ่ายพัฒนากีฬา สมาคมกีฬาขี่ม้าแห่งประเทศไทย นายประชุม บุญเทียม รองผู้ว่าการการกีฬาแห่งประเทศไทย และอาจารย์พีระพงศ์ พิสิฐวุฒินันท์ ประธานชมรมสุนัขใช้งานและกีฬารัฐมนตรีว่าการกระทรวงการท่องเที่ยวและกีฬา เปิดเผยว่า สมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา มีพระวินิจฉัยให้จัดการแข่งขันกีฬาขี่ม้ารายการ Princess’s Cup Thailand 2022 และทรงรับเป็นองค์ประธานอำนวยการนโยบาย งานจัดขึ้นระหว่างวันที่ 21-27 พฤศจิกายน 2565 ณ สนามแข่งขันกีฬาขี่ม้า กองพลทหารม้าที่ 2 รักษาพระองค์ สนามเป้า โดยมีวัตถุประสงค์เพื่อเป็นการส่งเสริมกีฬาขี่ม้า เพิ่มพูนทักษะ ประสบการณ์การแข่งขัน ตลอดจนเป็นการเชื่อมความสัมพันธ์อันดีของนักกีฬาขี่ม้าและสโมสรขี่ม้าต่างๆ นับเป็นพระกรุณาธิคุณที่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา จะเสด็จเป็นองค์ประธานพิธีเปิดการแข่งขันฯ ในวันจันทร์ที่ 21 พฤศจิกายน 2565 ณ สนามแข่งขันกีฬาขี่ม้า กองพลทหารม้าที่ 2 รักษาพระองค์ สนามเป้า กรุงเทพฯ ซึ่งการแข่งขันในครั้งนี้มีความพร้อมเต็มที่รัฐมนตรีว่าการกระทรวงการท่องเที่ยวและกีฬา เปิดเผยอีกว่า การจัดงานครั้งนี้เป็นครั้งที่ 8 ภายใต้สโลแกน TOGETHER WE ARE ONE สื่อให้เห็นถึงความผูกพันและความเชื่อมโยงของสองหัวใจระหว่างผู้ขี่ม้าและม้า ที่หลอมเป็นหนึ่งเดียว ซึ่งเป็นจุดเด่นของกีฬาขี่ม้า อีกทั้งยังสะท้อนถึงการกลับมาจัดการแข่งขันอีกครั้ง หลังจากการจัดงานเมื่อปี 2019 เนื่องจากสถานการณ์โรคติดเชื้อไวรัส COVID-19 และโรคระบาดในม้า การแข่งขันในปีนี้มีชมรมและสโมสรจากประเทศต่างๆ เข้าร่วมการแข่งขัน 9 ทีม 8 ชาติ ประกอบด้วย กัมพูชา ไทเป ฟิลิปปินส์ มาเลเซีย สิงคโปร์ อินโดนีเซีย ฮ่องกง และไทย 2 ทีมด้านนายประชุม บุญเทียม รองผู้ว่าการการกีฬาแห่งประเทศไทย ประธานคณะอนุกรรมการบริหารการแข่งขัน ในฐานะประธานคณะอนุกรรมการจัดการแข่งขันกีฬาขี่ม้า รายการ Princess’s Cup Thailand 2022 กล่าวว่า ประเทศไทยมีความพร้อมในการเป็นเจ้าภาพจัดการแข่งขันฯ ทั้งสนามที่ใช้ในการแข่งขันที่ได้มาตรฐานระดับสากล สำหรับการจัดการแข่งขัน 2 รายการ ได้แก่ รายการ CSIJ-B เป็นการแข่งขันกีฬาขี่ม้า กระโดดข้ามเครื่องกีดขวาง เยาวชนระดับนานาชาติ ทั้งประเภททีมและประเภทบุคคล รายการ Princess’s Cup Thailand 2022 แบ่งเป็น 5 ประเภท ได้แก่ การแข่งขันศิลปะการบังคับม้า(Dressage) การแข่งขันกระโดดข้ามสิ่งกีดขวาง (Show Jumping) การแข่งขันอีเว้นท์ติ้ง (Eventing) การแข่งขันสุดยอดช่างเกือก (Best Farrier) และการแข่งขันสุดยอดผู้ดูแลม้า (Best Groom) โดยเชิญผู้เชี่ยวชาญจากสหพันธ์กีฬาขี่ม้านานาชาติ (Federation Equestre Internationale: FEI) มาร่วมเป็นคณะกรรมการตัดสินในครั้งนี้ด้วย เพื่อยกระดับการแข่งขันสู่สากลด้านนายเฉลิมฉาน ยศวิริยะพาณิชย์ รองเลขาธิการและกรรมการฝ่ายพัฒนากีฬาสมาคมกีฬาขี่ม้าแห่งประเทศไทย ในฐานะคณะอนุกรรมการจัดกิจกรรมและร้านค้า กล่าวว่าสำหรับความพร้อมของทัพนักกีฬาไทย นั้น มีนักกีฬาเลือดใหม่ที่ทำผลงานได้ดีและยังนับเป็นการเก็บคะแนนสำหรับนักกีฬา เพื่อเป็นตัวแทนประเทศไทยไปแข่งเวทีระดับโลกต่อไปในปี 2023อาจารย์พีระพงศ์ พิสิฐวุฒินันท์ ประธานชมรมสุนัขใช้งานและกีฬา กล่าวว่า การแข่งขันสุนัขใช้งานใน Princess’s Cup Thailand 2022 นับเป็นการแข่งขันรายการใหญ่ที่สุดของปีนี้ มีการแข่งขันวิ่งกับสุนัข (Dog Fun Run) ประเภท 1.2 กม. และ 2.5กม. ดูรายละเอียดเพิ่มเติมและสมัครออนไลน์ได้ที่ https://race.thai.run/dogfunrunwithpartner2022นอกจากนี้ ในงานยังมีนิทรรศการที่น่าสนใจ ที่มีการนำเทคโนโลยีที่ทันสมัยมาจัดแสดง เพื่อให้ผู้เข้าร่วมงานได้เข้าชมรวมจำนวน 4 โซน ได้แก่ พระจริยวัตรที่สําคัญของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา รางวัลที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงได้รับ โซนทรงพระราชทานกําลังใจและสนับสนุนบุคลากรทางการแพทย์ในการปฏิบัติงานท่ามกลางวิกฤตโควิด-19 แลข้อมูลอื่นๆ ที่เกี่ยวข้องกับการจัดงาน อาทิ ประวัติโค้ช ข้อมูลสถานที่คอกม้า และศิลปะภาพวาดม้าขอเชิญชวนประชาชนหรือผู้สนใจ มาเติมเต็มความสุขในช่วงส่งท้ายปีกับการเข้าร่วมชมการแข่งขันกีฬาขี่ม้าและร่วมกิจกรรม ตลอดจนซื้อสินค้าภายในงาน ระหว่างวันที่ 21-27 พฤศจิกายน 2565 ตั้งแต่ 09.00 น. เป็นต้นไป ทั้งนี้สามารถติดตามรายละเอียดได้ที่ www.facebook.com/PrincesscupOfficial